# OSNOVNA ŠKOLA VLADIMIRA GORTANA

Ž M I N J

Klasa: 602-02/14-01/

Ur.broj: 2171/04-01-14-1

## I Z V J E Š Ć E

o ostvarenju Godišnjeg plana i programa

Osnovne škole Vladimira Gortana

za školsku godinu 2013./2014.

Žminj, 12. rujna 2014.

# I.UVJETI RADA

1. **Obilježja školskog područja**

Školu polaze učenici uglavnom općine Žminj ( 88 %), te iz susjednih područja; općina Barban 8 % i općina Gračišće 4 % učenika. Općina Žminj zahvaća površinu od 75 km 2 i broji 52 žitelja po kvadratnom kilometru (oko 3900 stanovnika).

Područje općine Žminj ekonomski i migracijski privlači stanovništvo. Osjetna je znatna fluktuacija ljudi, dnevna i sezonska.

Asvaltizacija svih sela i povezanost s općinskim središtem nije još u potpunosti izvršena tako da dijelom školski autobus vozi po bijeloj cesti. Škola ima na raspolaganju dva školska autobusa i ima mogućnost obuhvatiti čitavo područje općine Žminj i što se tiče prijevoza i prihvata djece u matičnu školu.

Svi čimbenici koji su nužni za konstituiranje i opstojnost općine su u određenom optimumu.

1. **Materijalni uvjeti**

Tijekom školske godine 2013./2014. po pitanju saniranja prostora u matičnoj školi i područnim odjelima napravili smo slijedeće:

a) Područni odjeli u Ceru: redovito održavanje i ulaganje u školski prostor, kuhinju, sanitarije, sanacija krova, nabava didaktičkog materijala (školska ploča). Uloženi su znatni napori na polju higijene i školskog jelovnika, izvršena analiza jelovnika u sustavu HASAP-a. Izvršena je kompletna analiza materijalnih uvjeta, izrađena foto dokumentacija i kompletno izvješće poslano nadležnim tijelima u smislu temeljitije sanacije.Tijekom kolovoza 2013. dogovoreno je s novim načelnikom općine da se postojeći društveni dom dijelom pregradi i za potrebe školske kuhinje u Ceru. Što je i učinjeno. Dijeca su novu školsku godinu započeli marendajući u novom prostoru. Izvršena je zamjena stolarije na zgradi škole: pet prozora na hodniku i u WC-ima te četiri učionička prostora.

b) Područni odjeli u Sutivancu : U tijeku je proces legalizacije objekta, iniciran od osnivača i u proceduri Općine Barban.Također redovito održavanje kompletnog školskog prostora. Provodi se HASAP sustav. Po pitanju didaktičkog materijala za učenike izvršena je kompletizacija nedostatnog i nabavljena nova školska ploča sa crtovljem. Napravljen je troškovnik kompletne sanacije školskog prostora i izvršeni dogovori o početku radova po etapama. Prvo će biti sanirane sanitarije tijekom listopada.

c) Matična škola u Žminju: U školi već nekoliko godina nastojimo sustavno vršiti rekonstrukciju i revitalizaciju prostora. Zbog materijalnih uvjeta radimo po etapama.

Provedena je i završena kompletna procedura legalizacije nezakonito izgrađenog objekta. Provodi se procedura izgradnje hidrantske mreže na objektu. Kompletno je zamijenjena aluminijska stolarija i postavljeni PVC prozori u četiri učionice na katu zgrade. Zamijenjen je i aluminiski prozor kuhinje te postavljen PVC kao i još jedan preostali prozor u knjižnici. Kompletno su sanirani zidovi ( koji su od obilnih kiša i dotrajale stolarije bili u vrlo lošem stanju). U četiri učionice na katu zgrade izvršeno je brušenje i lakiranje parketa.

Potpuna sanacija učionice br. 25 te hodnika i predsoblja (parket i zidovi).

Nabavljeni su strojevi i alati za potrebe kućnog majstora. Sustavno se vrše hitni popravci i sitni građevinski radovi. Radimo po HASAP sustavu.

Nabava računalne opreme: škola sustavno nabavlja računalnu opremu za potrebe poslovanja i nastavnog procesa. Kupljena su dva laptopa, šest računala i dvije interaktivne ploče s pripadajućim projektorima te dodatni projektor. Postavljen je razglasni sustav u zgradi.

I ove godine smo knjižni fond upotpunili novim naslovima i stručnim knjigama za učitelje.

Tijekom školske godine vrši se tekuća sanacija i nabavka u skladu s potrebama.

3. **Učiteljski kadar i ostali djelatnici**

Tijekom ove školske godine nastava je bila pedantno i stručno odrađivana. Realizacija kurikuluma i godišnjeg plana tekla je planski usprkos povremenim bolovanjima i zamjenama učitelja. Ravnateljica je obavila uvid u nastavu.

Pripravnički staž odrađivala je pedagoginja Petra Orbanić i učitelj engleskog jezika Leno Erdeljac i psihologinja Jasmina Tumpić a učiteljica hrvatskog jezika Martina Marčeta položila je stručni ispit.

**II. ORGANIZACIJA RADA**

1. **Podaci o učenicima, razrednim odjelima i organizaciji nastave**

|  |  |  |  |  |  |  |
| --- | --- | --- | --- | --- | --- | --- |
| Obilježje | Razredna nastava | | Predmetna nastava | | UKUPNO | |
| učenika | odjela | učenika | odjela | učenika | odjela |
| Matična škola | 134 | 7 | 125 | 6 | 243 | 13 |
| PŠ (2) | 30 | 4 | / | / | 25 | 4 |
| Ukupno | 164 | 11 | 125 | 6 | 268 | 17 |

U matičnoj školi upisano je u I. razred 37 učenika u dva razredna odjela odnosno 4 učenika manje u odnosu na prošlu školsku godinu

U područnoj školi u Ceru u prvi razred je upisano je troje (3) učenika odnosno jedan (1) učenik manje nego prošle godine , a u PŠ u Sutivancu ove godine je u prvi razred upisano petero (5) učenika odnosno jedan (1) učenik manje nego lani.

U matičnoj i u područnim školama prema pokazateljima u narednim se godinama očekuje blagi porast broja učenika.

Nastava se i ove godine odvijala, uz određeni napor zbog pomanjkanja jedne odgovarajuće učionice, u jednoj smjeni u matičnoj i područnim školama. Nastava je u matičnoj školi i područnim školama započinjala u 8,00 sati a završavala, u matičnoj školi u 13,55 a u područnim školama u 13,00 sati.

1. **Godišnji kalendar rada škole**

### Nastava je započela 2. rujna 2013. i završila 13. lipnja 2014. godine.

### Zimski učenički praznici trajali su od 23. prosinca 2013. do 10. siječnja 2014., a proljetni praznici od 14. do 18. travnja 2014. Broj blagdana iznosio je tijekom nastavne godine ukupno osam dana od čega 4 dana za vrijeme zimskih i proljetnih praznika učenika.

### Ostvareno je ukupno 183 radnih nastavnih dana. Fond redovnih nastavnih sati je također gotovo u cijelosti ostvaren.

U nižim razredima planirano je 9.240 sati a ostvareno je 9.560 sati.

U višim razredima planirano je 6.475 sata a ostvareno je 6.425 sati.

**III. KULTURNA I JAVNA DJELATNOST ŠKOLE**

Kulturna i javna aktivnost učenika naše škole je vrlo bogata i izražajna. Stoga dajemo sažet prikaz po mjesecima.

RUJAN

2.09. početak nastavne godine

3.09. 1. školski sat održana sveta misa povodom početka nove vjeronaučne godine

10.09. obilježavanje dana Hrvatskog Olimpijskog odbora

28.09. odlazak učenika u Zlatar na Dane kajkavske riječi; Mladice

27.09. sudjelovanje učenika na promociji knjige štićenice Dnevnog centra za radnu terapiju i rehabilitaciju Pula

29.09. obilježen blagdan Svetog Mihovila i Dan Općine Žminj – neradni dan

LISTOPAD

05.10. obilježen blagdan Svetog Mihovila i Dan Općine Žminj

- učenici osnovne škola su sudjelovali na nastupu povodom svečane sjednice općinskog vijeća i dodjela plaketa te priznanja Općine Žminj

4.10. obilježavanje Dječjeg tjedna uz prigodnu kazališnu predstavu

5. 10. učitelji proslavili Dan učitelja

7.10. učenici su sudjelovali prigodnim programom u Kresinima povodom obilježavanja rujanskih svečanosti, 70. obljetnice stradanja žrtava u Kresinima i formiranja 1. Partizanske brigade Vladimir Gortan u Žminju povodom čega su učenici imali sat povijesti.

17.10. obilježena 60. obljetnica Osnovne škole Vladimira Gortana u Žminju

18.10. U okviru Dana zahvalnosti za plodove zemlje i Dana kruha održana svečanost i blagoslov kruha

18.10. učenici su sudjelovali na promociji pjesničke zbirke Remiđa Sošića u Čakavskoj kući

STUDENI

08.11. Odlazak u Cernik na susrete mladih pjesnika Slavonije i Baranje, Mladice

15.09. prezentacija slikovnice „Rapčići z bezačiji” – sudjelovanje učenika na prezentaciji, a koji su bili i sami autori crteža iz knjige i radionice

16.09. Međunarodni dan snošljivosti i svjetski dan sjećanja na žrtve trgovine ljudima

PROSINAC

19.12. priredba povodom božićnih i novogodišnjih blagdana za dječji vrtić Rapčići : kazališna predstava i podjela darova

18.12. učenici Škole tradicionalno posjetili Dom za starije i nemoćne osobe Domenico Pergolis u Rovinju te izveli prigodan kulturno umjetnički program

20.12. priredba povodom božićnih i novogodišnjih blagdana za djecu koja nisu institucionalno zbrinuta : kazališna predstava i podjela darova

19.12. priredba povodom božićnih i novogodišnjih blagdana u Ceru i Sutivancu; kazališna predstava i podjela darova

20.12. priredba povodom božićnih i novogodišnjih blagdana u škola u Žminju: kazališna predstava i podjela darova

26.12. Božićni koncert u Crkvi

SIJEČANJ

27.08. Dan sjećanja na Holokaust i sprečavanja zločina protiv čovječnosti

28.01. Svjetski dan zaštite osobnih podataka

VELJAČA

14.02. obilježavanje Valentinova

21.02. međunarodni dan materinskog jezika

OŽUJAK

01.03. Natjecanje LIK 2013. – sudjelovanje i nastupi učenika

04.03. Dječji maskenbal – školski maskenbal

22.03. Obilježavanje svjetskog dana voda

TRAVANJ

11.04. Obilježavanje Dana škole

- proljetni kros

- kazališnja predstva

- proljetni mjuzikl

- sportski sadržaji

- zaboravljene narodne igre

13.04. Dan sjećanja na žrtve holokausta

22.04. Dan planeta zemlje

SVIBANJ

04.05. Sveta krizma – prigodni program

18.05. Sveta pričest – prigodni program

15.05. Međunarodni dan obitelji

15.05. Međunarodni dan prigovora savjesti

LIPANJ

14.05. sudjelovanje na prvoj čakavskoj ligi

15.06. – Fažanski tanac

29.06.-06.07.- Učenici Lucija Žagrić, Agata Zita Šćira, Danijel Unukić, Lara Jurić sudjelovali su u radu Male glagoljske akademije u Roču. Pratila ih je učiteljica Martina Marčeta.

24.06. svečana podjela svjedodžbi za učenike 8. razreda

- Načelnik Općine Žminj Marko Križman je učenike 8. razreda koji su od 1. do 8. razreda prošli s odličnim uspjehom nagradio prigodnim knjigama

**IV. ZDRAVSTVENA – SOCIJALNA I EKOLOŠKA**

**ZAŠTITA UČENIKA**

Sistematske preglede i cijepljenja učenika i ove godine redovno je obavljala liječnica iz školske ambulante u Poreču dr. Danijela Puniš , a prema unaprijed planiranom vremenu kao što je prikazano u Godišnjem planu i programu rada škole.

Za sve učenike i djelatnike organizirana je prehrana u školi u tijeku nastave. Učenicima lošijeg imovnog stanja prehranu u školi subvencionira općina Žminj sukladno Odluci.

**V. INTERNO STRUČNO USAVRŠAVANJE**

1. **Rad stručnih aktiva u školi**

U školi djeluju četiri stručna aktiva, stručni aktiv učitelja mlađih razreda- voditelj Gordana Otočan, stručni aktiv učitelja društvene skupine predmeta- voditelj Željka Čižić, stručni aktiv učitelja prirodne skupine predmeta- voditelj Suzana Ujčić i stručni aktiv učitelja hrvatskog jezika- voditelj Marija Plevko. Njihova se aktivnost sastoji u međusobnoj suradnji po raznim pitanjima vezanim za odgoj i obrazovanje učenika, organizaciju terenske nastave i usuglašavanje Kurikuluma. Potrebni su dogovori kod odabira učeničke literature – lektire, nabave udžbenika, odlaska na seminare i stručna savjetovanja, zaprimanja i upoznavanja s materijalima koji pristižu iz Ministarstva znanosti, obrazovanja i športa, Državne uprave i Odjela za odgoj i obrazovanje. Stručni aktivi angažiraju se u organiziranju stručnih posjeta, izleta učenika, susreta s pjesnicima i književnicima i drugo što doprinosi boljem odgoju i obrazovanju djece. Temeljni zadatak ustroju stručnih aktiva očituje se u planiranju i programiranju nastave, korelaciji i integraciji nastavnih sadržaja. Aktivi se sastaju po potrebi a na kraju školske godine predano je izvješće o radu.

1. **Uključenost djelatnika u usavršavanja izvan škole**

Svi djelatnici kontinuirano sudjeluju u radu županijskih stručnih vijeća za svoje predmete te posjećuju stručne skupove prema Katalogu stručnih skupova. Djelatnici se educiraju prema osobnim željama i potrebama na raznim radionicama (u organizaciji nekih udruga npr. društvo psihologa, Crveni križ, dramske radionice…)

Posjećuju se predavanja vezana za procese nastave.

Škola je bila domaćin stručnog usavršavanja za pripravnike razredne nastave u organizaciji Agencije za odgoj i obrazovanje iz Rijeke.

Škola je također bila domaćin državnog skupa za voditelje županijskih stručnih vijeća iz likovne kulture. Isto tako, Škola je tijekom godine u četiri susreta domaćin Županijskog stručnog vijeća za učitelje i profesore likovne kulture. Djelatnica škole Karin Milotić je voditeljica Županijskog stručnog vijeća za likovnu kulturu.

VI. RAD STRUČNIH ORGANA, STRUČNIH SURADNIKA I ORGANA UPRAVLJANJA

1. **Rad učiteljskog vijeća**

Ukupno je održano deset sjednica Učiteljskog vijeća na kojima je prosječno bilo oko 5 točaka dnevnog reda vezano uz određenu problematiku i zbivanja tijekom školske godine. Neopravdanih izostanaka učitelja ili stručnih suradnika na Učiteljskom vijeću nije bilo. Pred početak školske godine dogovoren je program prvog dana rada s učenicima i data zaduženja. Prve sjednice posvećene su uglavnom planiranju i programiranju rada, sređivanju pedagoške dokumentacije, podnošenju izvješća za proteklu školsku godinu, donošenju Godišnjeg plana i programa rada te izradi Školskog kurikuluma. Početkom godine na sjednicama se aktualizira problematika Pravilnika o ocjenjivanju, donosi se školski vremenik, definira se školski preventivni program. Na svakoj se sjednici podnosi izvješće sa seminara učitelja i stručnih suradnika. Slijede sjednice vezane uz tekuće informiranje i definiranje konkretnih aktivnosti, vršenje analiza uspjeha i vladanja učenika, ostvarenog nastavnog plana i programa i drugih oblika rada s učenicima, sređivanje pedagoške i druge dokumentacije, ažuriranje matice, te definiranje programa Dana škole i drugih aktivnosti tijekom godine.

1. **Rad razrednih vijeća**

Razredna vijeća su se sastajala po potrebi vezano za određenu problematiku učenika. Ove smo školske godine poseban naglasak dali na rad s učenicima koji su imali bilo koje vrste teškoće u učenju. Na početku nastavne godine organiziraju se razredna vijeća za pete razrede na kojima učiteljice mlađih razreda ukazuju na osobnost učenika i njihova postignuća. Razredna se vijeća obvezno organiziraju na kraju I. polugodišta i na kraju nastavne godine zbog utvrđivanja uspjeha učenika. Razredna vijeća se organiziraju za sve razredne odjele u kojima ima djece s Rješenjima.

1. **Rad razrednika**

Početkom nastave u rujnu mjesecu učenici su na razrednim vijećima upoznati s kućnim redom, pravilnikom o ocjenjivanju, rasporedom sati, izvršen je popis učenika putnika, zainteresiranih za izbornu nastavu i izvannastavne aktivnosti i izvanškolske aktivnosti, za pretplatu na časopise, prehranu u školskoj kuhinji, osiguranje. Na razrednim satima biraju se razredna rukovodstva i predstavnici razreda za vijeće učenika. Organizirane su aktivnosti za Božićne i Novogodišnje blagdane, vršena analiza uspjeha učenika, poticani na primjerno ponašanje i redovno učenje, na prijavljivanje na natjecanja, organiziranje izleta, stručnih posjeta i drugo.

Razrednici su posebno skrbili o redovnom informiranju roditelja i potrebnim kontaktima s učenicima i roditeljima vezano za napredovanje u radu i postizanje što boljih rezultata. Roditeljskim sastancima odazivali su se svi roditelji, što ima vrlo pozitivan utjecaj u odgojnom i obrazovnom smislu, a održana su četiri i više roditeljskih sastanka po razrednom odjelu. Razrednici su vodili skrb i o socijalnim prilikama pojedinih učenika, o njihovoj etičnosti i drugo.

Ove se godine posebno vodilo računa o restituciji.

1. **Rad stručnih suradnika**

**4.1.Stručni suradnik– pedagog**

Pedagog je obavljao svoju djelatnost prema planiranim aktivnostima, planu i programu rada te su obavljani poslovi značajni za određene vremenske periode i termine. Poslovi su realizirani u matičnoj školi, PO Cere i PO Sutivanac.

Obavljeni poslovi:

* organizacijski poslovi-planiranje i programiranje rada
* poslovi upisa učenika u prvi razred: ispitivanje zrelosti djece za upis u 1. razred (priprema materijala i prostora, rad s djecom, davanje kratkih povratnih informacija roditeljima - razgovori)
* sudjelovanju u radu Komisije za upis u 1.razred
* upisi u 1. razred (tajnik; pripreme materijala i rad na upisima)
* obrada učenika; razgovori s učenicima
* poslovi uvođenja novih programa i inovacija: sudjelovanje na seminaru Erasmus+, istraživanja s ciljem uvođenja novih projekata u školu
* rad vezan uz NCCVO (koordinacija ispita)
* praćenje realizacije odgojno-obrazovnog rada u svrhu unapređivanja odgojno-obrazovnog rada – statističke analize školskog uspjeha i analize ostvarivanja kurikuluma
* rad na odgojnoj problematici i savjetodavni rad s roditeljima i učenicima: individualni razgovori s roditeljima; individualni razgovori s učenicima koji izrazito ometaju održavanje nastave; individualni rad s učenicima koji pokazuju naznake određenih problema u ponašanju (krađe, laganje, zadirkivanje); individualni i grupni rad s učenicima; vođenje razgovora s roditeljima i učiteljima koji su iskazali neke poteškoće u međusobnoj komunikaciji zbog različitosti shvaćanja primjedbi djeteta-učenika; razgovori s roditeljima (i učenicima) s ciljem poboljšanja učenja i ponašanja učenika
* poslovi na osposobljavanju učenika za samostalan rad; pružanje pomoći učenicima koji teže svladavaju nastavno gradivo (Kako učiti?)individualno učenje; radionica o samoreguliranom učenju ( 6. razredi ); radionica o učenju u i prilagodbi, „ Ja sam petaš“ ( 5. razred )
* poslovi na profesionalnom priopćavanju i usmjeravanju učenika: radionica: „Uvod u profesionalnu orijentaciju“; pripreme materijala za profesionalnu orijentaciju učenika 8.razreda; individualno savjetovanje (sudjelovanje); pripreme materijala za profesionalnu orijentaciju učenika 8.razreda; suradnja sa srednjim školama vezano za upis učenika; prezentacije srednjih škola (sudjelovanje), suradnja sa Zavodom za zapošljavanje Pula zbog obrade učenika za upis u srednju školu
* identifikacija, opservacija i tretman učenika s teškoćama u razvoju; suradnja s logopedom, dogovori i razgovori s roditeljima djece uključenih u logopedski tretman; upoznavanje s dokumentacijom učenika s teškoćama u razvoju (Rješenja); sudjelovanje u Komisiji za utvrđivanje psih.-fiz. stanja djeteta; pružanje podrške pomoćniku u nastavi te zamjena za pomoćnika ukoliko je potrebno; individualni i savjetodavni rad s roditeljima učenika koji su radili po prilagođenom programu ili individualiziranom pristupu
* savjetodavni i tretmanski rad s učenicima koji su mnogo izostali iz škole, rad s njihovim roditeljima te pomoć u koordinaciji polaganja ispita za učenike
* zdravstvena i socijalna zaštita učenika; suradnja s dr. Danijelom Puniš-specijalistom šk.medicine; suradnja s Centrom za socijalnu skrb Rovinj; suradnja s Crvenim križem Pazin; održavanje radionica o zdravlju i prevenciji ovsnosti
* kulturna i javna djelatnost te pomoć i sudjelovanje u organizaciji i izvođenju školskih priredbi, kulturnih događanja u školi i izvan škole; organizacija i pomoć oko pripreme Dječjeg tjedna, božićno-novogodišnje priredbe, Maskenbala, Dana škole; organizacija i pomoć oko humanitarnog štanda i prikupljanja pomoći za stradale u Slavoniji; sudjelovanje na priredbi učenika u PO Sutivanac i PO Cere
* sudjelovanje i pomoć u organizaciji natjecanja
* rad na školskom preventivnom programu; sudjelovanje i organizacija u radu Školskog preventivnog programa; radionica o različitostima ( 1. i 3. razredi ); radionica „Rizična ponašanja i emocionalnost“-5. razred; radionica „Odolijevanje pritisku vršnjaka-zauzimanje za sebe“ – 6.razred; radionica: „Jačanje socioemocionalnih vještina“-7. razred
* sociometrijsko testiranje učenika 4.-ih razreda; obrada rezultata, izrada sociograma i interpretacija dobivenih rezultata
* stručno usavršavanje; sudjelovanje na Učiteljskim i Razrednim vijećima; sudjelovanje na stručnim skupovima stručnih suradnika i učitelja u organizaciji AZOO-a (sudjelovanje na Državnom stručnom skupu pedagoga)
* sudjelovanje u radu Vijeća učenika te u radu Vijeća roditelja
* sudjelovanje u Informativnim danima za roditelje
* sudjelovanje i organizacija predavanja vanjskih suradnika
* koordinator projekta „Pomoćnik u nastavi“
* organizacija i sudjelovanje u timu za kvalitetu: Samovrednovanje škole
* vođenje pripravnika; izrada operatvnog plana i programa pripravnika; vođenje dokumentacije pripravnika; prisustvovanje na nastavi učitelja – pripravnika te psihologinje-pripravnice (engleski jezik; razredna nastava; psihologija); kontinuirana suradnja s pripravnicima
* ostali poslovi/razno; pretraživanje interneta – nove informacije iz MZOŠ-a i Agencije za odgoj i obrazovanje; kontinuirana i stalna suradnja sa ravnateljicom, tajnicom i računovotkinjom te stručnim suradnicama-psihologinjom i soc. pedagoginjom (zajedničko obavljanje poslova, dogovori i razmjena mišljenja)
* zamjene na nastavi od 1.-8.razreda (SRO, produženi boravak, ostali nastavni predmeti)
* dežurstvo (praćenje kretanja učenika oko škole, za vrijeme marende i nakon nastave)
* dežurstva, praćenja na terensku nastavu

**4.2.Stručni suradnik – psiholog**

**1.PLANIRANJE I PROGRAMIRANJE**

Poslove planiranja i programiranja provodila sam tijekom rujna 2013. godine u suradnji s ostalim stručnim suradnicama, ravnateljicom i učiteljima. Osim programa rada psihologa sudjelovala sam u izradi školskog kurikuluma posebno vezano uz školske projekte, školski preventivni program te progame sata razrednika i stručnog usavršavanja učitelja. Također sam u suradnji s kolegicom pedagoginjom izradila plan i program neposrednog rada s razrednim odjeljenjima.

**2.POSLOVI VEZANI ZA UPIS UČENIKA U PRVI RAZRED**

Krajem ožujka i početkom travnja provodila sam testiranja predškolaca Testom spremnosti za školu (TSŠ) u Dječjem vrtiću «Rapčići» u Žminju te u vrtiću Sutivanac. Testirano je sveukupno pedeset i troje (53) djece. Testovi su ispravljeni i obrađeni, a povratnu informaciju o rezulatima testiranja dala sam roditeljima na individualnim razgovorima, kada sam u suradnji sa školskom pedagoginjom provodila inicijalne intervjue prije upisa u školu. O rezultatima testiranja informirala sam i odgojiteljice DV-a Rapčići budući da su iskazale interes u svrhu povratne informacije dosadašnjeg rada i povećanja kvalitete pripreme predškolaca za školu. Sudjelovala sam u radu Povjerenstva za upis učenika u prvi razred, prenijela članovima povjerenstva rezultate testiranja i sudjelovala u raspravi. Na temelju svih prikupljenih podataka u suradnji s pedagoginjom formirala sam 2 razredna odjeljenja prvog razreda. Tijekom prikupljanja podataka surađivala sam s psihologinjom i odgojitaljicama DV «Rapčići» Žminj. Sudjelovala sam u administrativnim poslovima pri upisu djece u prvi razred i informiranju roditelja o svim aktivnostima vezanim uz upise.

**3. PROFESIONALNA ORIJENTACIJA**

Program profesionalne orijentacije započeo je u studenom uvodnom radionicom za učenike. Druge dvije radionice sa svakim razredom provedene su u veljači i ožujku s ciljem informiranja učenika o upisima, ponudom srednjih škola i drugim čimbenicima važnim za izbor daljnjeg školovanja. U travnju je provedeno testiranje sposobnosti učenika. Provedeni su individualni razgovori s učenicima i roditeljima gdje su uz informacije o rezultatima testiranja savjetovani o izboru srednje škole te informirani o pojedinostima upisa. Provedeno je ukupno 38 individualnih savjetovanja. Tijekom svibnja i lipnja sudjelovala sam u organizaciji gostovanja različitih srednjih škola koje su se predstavile učenicima i roditeljima. Tijekom obavljanja poslova oko profesionalne orijentacije učenika surađivala sam s razrednicima, predstavnicima srednjih škola, predstavnicima Hrvatskog zavoda za zapošljavanje, defektologinjom i ravnateljicom.

**4. PRAĆENJE PREDMETNE NASTAVE**

Tijekom prvog polugodišta intenzivnije je praćena adaptacija učenika na predmetnu nastavu. Na tu temu su provedene radionice s razredima. Učiteljima su prenesene informacije o rezultatima testiranja sposobnosti na razrednim vijećima. S učenicima koji su imali većih problema u učenju i prilagodbi radila sam individualno.

5. **SAVJETODAVNI RAD**

Tijekom godine savjetodavni rad je provođen s učenicima, roditeljima i učiteljima. Sveukupno je s 18 učenika provođeno savjetovanje uz redoviti tjedni/dvotjedni individualni rad u vremenskom trajanju od 3 mjeseca ili duže. S učenicima osmih razreda i njihovim roditeljima provedeno je ciljano individualno savjetovanje uz povratnu informaciju s testiranja. Ostalo savjetovanje učenika i roditelja tijekom godine se održavalo prema potrebi u skladu s njihovim interesima, zahtjevima učitelja ili mojom procjenom. Savjetovanje učitelja provodi se svakodnevno u obliku kratkih komentara događaja ili dužih razgovora i analiza situacija.

**6.RAD S UČENICIMA S POSEBNIM POTREBAMA**

U suradnji s kolegicom defektologinjom pratila sam rad učenika s teškoćama koji imaju prilagođene i individualizirane programe (14 učenika). Učenicima s individualiziranim programima kroz individualna savjetovanja pomagala sam u organizaciji vremena i materijala za učenje. Redovitim razgovorima s učiteljima pratila sam rad i napredovanje učenika s teškoćama. Kroz individualni ili grupni rad s učenicima s teškoćama radila sam na izgrađivanju njihovih socijalnih vještina, emocionalnih kompetencija i samostalnosti. Na zahtjev roditelja ili učitelja provodila sam opservaciju i dijagnostiku učenika za koje postoje indicije da imaju različite teškoće. Sudjelovala sam i u radu Stručnog povjerenstva za utvrđivanje psihofizičkog stanja djeteta i prisustvovala na sastancima povjerenstva.

U radu s darovitim učenicima provedene su slijedeće aktivnosti:

- savjetovanje potencijalno darovitih učenika i roditelja

- savjetovanje učitelja koji u razredu imaju potencijalno darovite učenike

- distribucija informacija oko posebnih programa za darovite koje organiziraju druge institucije (Novigradsko proljeće, Ljetna škola znanosti u Višnjanu, Mala glagoljaška akademija)

**7.TESTIRANJA I IZRADA NALAZA I MIŠLJENJE**

Tijekom školske godine provedena su tri grupna testiranja (Testiranje spremnosti za školu, Testiranje radi profesionalne orjentacije učenika osmih razreda, Generacijsko testiranje učenika četvrtih razreda). Tijekom godine sam provodila sam individualna testiranja različitim psihologijskim mjernim instrumentima (WISC IV, LB, Warteg, CPM i sl.) te sam po potrebi pisala nalaze i mišljenja u različite svrhe.

**8.RAD NA ODGOJNOJ PROBLEMATICI** Redovito sam obavljala individualne i grupne razgovore s učenicima, učiteljima i roditeljima o različitim problemima koji su se pojavljivali tijekom godine. Pružala sam podršku i pomoć učiteljima u rješavanju aktualnih problema odgojne prirode.

U slučajevima neprilagođenog ponašanja kroz individualni rad s učenikom te suradnju s učiteljima i roditeljima provodila sam restituciju kao postupak popravljanja štete te pratila donošenje pedagoških mjera. U dogovoru s razrednicima provela sam potrebne radionice u razrednim odjeljenjima.

Redovitom komunikacijom s djelatnicama CZSS Rovinj pratila sam razvoj obiteljske situacije i funkcioniranje nekoliko učenika te dogovarala intervencije.

**9. PRAĆENJE REALIZACIJE, VREDNOVANJE I UNAPREĐIVANJE NASTAVNOG PROCESA I OSTALIH OBLIKA RADA S UČENICIMA**

Kroz prisustvovanje nastavi, razgovore s učenicima, učiteljima i ravnateljicom pratila sam rad učitelja, te razgovorima i konzultacijama davala povratne informacije i sugestije za poboljšanje rada. Najčešća je suradnja na području praćenja nastavnog procesa ostvarivana s učiteljima pripravnicima ali i drugim učiteljima koji su za time imali potrebu (radi individualiziranih, prilagođenih programa, dopunske nastave, posebnih zahtjeva od strane učenika i roditelja ili interesa samog učitelja/učiteljice). Nadalje sudjelovala sam na gotovo svim sjednicama učiteljskih i razrednih vijeća.

**10.PEDAGOŠKO PSIHOLOŠKE RADIONICE S RAZREDNIM ODJELIMA**

Samostalno ili u suradnji s kolegicom pedagoginjom te učiteljicama provedene su slijedeće radionice s učenicma:

|  |  |  |  |
| --- | --- | --- | --- |
|  | Tema/PROGRAM | Razredi | Ukupni br. sati |
| 1. | Radionica «Svijet osjećaja» | 1a, 1b, PŠ Cere | 3 |
| 2. | Radionica «Stop nasilju» | 2b | 1 |
| 3. | Jabuka – prevencija ovisnosti | 3 | 2 |
| 4. | Priprema i prilagodba za predmetnu nastavu | 5 | 1 |
| 5 | Radionica: Svijet osjećaja | 5 | 1 |
| 6. | Jačanje emocionalnih i socijalnih vještina | 5, 6, 7, 8 | 5 |
| 7. | Prevencija ovisnosti -Apel | 7a,7b, 8a, 8b | 6 |
| 8. | Profesionalna orjentacija | 8a,8b | 6 |

Roditeljski sastanci:

|  |  |  |
| --- | --- | --- |
|  | Tema/PROGRAM | Razredi |
| 1. | Stilovi roditeljstva | 2a i 2b |

**11.EDUKACIJA UČITELJA**

Edukaciju sam provodila kroz preporuku literature te svakodnevnim razgovorima i prenošenjem informacija.

**12. PROFESIONALNO USAVRŠAVANJE**

Prisustvovala sam na Godišnjoj konferenciji psihologa te Županijskom stručnom vijeću psihologa. Pohađam 1. godinu edukacije za geštalt psihoterapeuta u Puli po programu Gestalt Psychoteraphy Instituta Malta. Sudjelovala sam na Stručnom usavršavanju – seminaru u organizaciji Osnovne Waldorfske škole u Rijeci gdje su održana predavanja pod nazivom Susret s djetetom – srce obrazovanja, Euritmija i Kako razviti sposobnost susretanja s djetetom.

Samoedukaciju sam provodila kroz redovito praćenje internetskih stranica koje nude aktualne informacije važne za rad školskog psihologa, praćenjem časopisa čitanjem knjiga i konzultacijama s kolegama i mentoricom.

**13. SUDJELOVANJE U KULTURNOJ I JAVNOJ DJELATNOSTI ŠKOLE**

Sudjelovala sam u organizaciji i provedbi školskih projekata i manifestacija kao što su natjecanja, priredbe, dan škole, humanitarne akcije i dr.

Kao koordinator sam sudjelovala sam u realizaciji Školskog preventivnog programa.

**14. DRUGI POSLOVI**

U suradnji s kolegicom pedagoginjom uređivala sam naš radni prostor. Planirala sam nabavu literature i ostalih materijala i testova potrebnih za rad psihologa. Sudjelovala sam u uređenju školskih panoa namjenjenih djeci i roditeljima. Vodila sam dokumentaciju u obliku dosjea učenika i dr

**4.3. Stručni suradnik – defektolog**

|  |  |
| --- | --- |
| **PRIPREMANJE ŠKOLSKIH ODG-OBR PROGRAMA I NJIHOVE REALIZACIJE** | Izradila sam izvješće o radu defektologa za proteklu školsku godinu, plan rada defektologa za šk.g. 2013./2014, kao i plan individualnog stručnog usavršavanja. Izradila sam i individualna izvješća o svakom učeniku. Za potrebe planiranja dodatka za rad s učenicima s teškoćama za računovodstvo, pripremila sam tablicu s podacima o broju sati tjedno i mjesečno za svakog učitelja.  Organizirala sam i sudjelovala na sastancima radi popunjavanja lista procjene za 5 učenika, ukupno 6 sastanaka. Sudjelovala sam u izradi prilagođenih programa odnosno individualiziranih programa za 13 učenika s teškoćama u razvoju. |
| **NEPOSREDNO SUDJELOVANJE U ODG-OBR PROCESU**  **(osim poslova neposrednog rada s učenicima i roditeljima iz gornje tablice)** | Sudjelovala sam u postupku utvrđivanja psihofizičkog stanja djece prije upisa u 1. razred za školsku godinu 2014./15., kao i u radu Povjerenstva za upis u 1. Razred. Za 8 učenika obavila sam procjenu potrebe za utvrđivanjem primjerenog oblika školovanja / dijagnostiku, te izradila nalaz i mišljenje defektologa. Za jednog učenika s teškoćama u razvoju sudjelovala sam u pripremanju dokumentacije za Komisiju za PO pri Zavodu za zapošljavanje u Puli, te obavila razgovore s roditeljima. |
| **STRUČNO USAVRŠAVANJE** | Sudjelovala sam na 2 sastanka stručnog vijeća defektologa učitelja i stručnih suradnika Istarske županije, te na državnom stručnom skupu edukacijskih rehabilitatora u Zadru. kao i na edukaciji za korištenje ICT u školi. Uz to, sudjelovala sam na 14 sastanaka stručnih suradnika s ravnateljicom. |
| **BIBLIOTEČNO-INFORMACIJSKA I DOKUMENTACIJSKA DJELATNOST** | Vodila sam dokumentaciju o svom radu i o radu s učenicima u učeničkim dosijeima. Pripremila sam dokumentaciju za potrebe Povjerenstva za ukupno 12 učenika. |
| **OSTALI POSLOVI I ZADACI** | Sudjelovala sam u radu stručnih organa škole u skladu s mogućnostima, zbog rada na dvije škole, ukupno na 6 sjednica Učiteljskog vijeća, te na 5 sjednica razrednih vijeća. |

**4.4.** **Stručni suradnik – knjižničar**

**1. Uvod**

Kao stručni suradnik knjižničar zaposlena sam u školskoj knjižnici na puno radno vrijeme.

Na početku školske godine izradila sam plan rada školske knjižnice za tekuću školsku godinu imajući pritom na umu sve specifičnosti knjižnice i njenih korisnika, kako učenika tako i nastavnika.

Knjižnica je za korisnike bila otvorena ponedjeljkom, utorkom, srijedom, četvrtkom i petkom od 9 do 14 sati pa su korisnici nesmetano mogli koristiti knjižnicu.

**2. Nabava u školskoj godini 2013./2014.**

**2.1. Nabava knjiga**

U toku ove školske godine knjižni fond je upotpunjen sa 30 knjiga. Dio smo kupili (13), a dio dobili na dar (17).

Za nagradu učenicima koji su od prvog do četvrtog razreda prošli s odličnim uspjehom kupljena je knjiga *HRVATSKI PRAVOPIS usklađen sa zaključcima Vijeća za normu hrvatskoga standardnog jezika* autora Babić, Ham, Moguš (ŠK) - (19), a nagrade za učenike koji su postigli odličan uspjeh od prvog do osmog razreda (8) kupila je Općina Žminj.

Učiteljsko vijeće je, na prijedlog učitelja, odlučilo nagraditi i učenike koji su se istakli u radu izvannastavnih aktivnosti te na natjecanjima iz vjeronauka, talijanskog jezika i likovne kulture. Za njih je nabavljena knjiga *Sto prirodnih znamenitosti Hrvatske* autora Ive Bralića (ŠK) - (12).

**2.2. Nabava časopisa**

Škola nabavlja i velik broj časopisa kako bi zadovoljila potrebe nastavnika, stručnih suradnika i učenika*: Panorama, Priroda, Školske novine, Nova Istra, Okoliš, Matka, Zrno, Unikat, Hrvatske šume, Olimp, Modra lasta, Smib, Prvi izbor, Obitelj i dijete, Moj planet, Radost.*

***3.* Suradnja s učenicima**

**3.1. Edukacije učenika**

Posebnu sam pažnju posvetila radu s učenicima. Savjetovala sam ih pri odabiru književnih djela, upućivala ih na dodatne izvore literature, pomagala im pri istraživanjima koja su dobili od strane svojih učitelja te ih poticala na praćenje učeničkog tiska.

U dogovoru s učiteljicama razredne nastave te predmetnim nastavnicima radila sam na osposobljavanju učenika da se samostalno služe knjigom i knjižnicom. Nastojala sam motivirati i poticati učenike da slobodno vrijeme provedu u školskoj knjižnici čitajući knjige i časopise.

Edukacija učenika od prvog do osmog razreda odvijala se prema planu i programu knjižnice za školsku godinu 2013./2014.

**3.2. Projekti**

Povodom Mjeseca hrvatske knjige planiran je i realiziran projekt  ***Izradimo straničnike - čuvajmo knjige!*** koji je bio namijenjen učenicima 4. i 5. razreda, a imao je za ciljupoznati učenike s povijesti i funkcijom straničnika. Učenicima sam najprije održala kratko predavanje o razvoju i ulozi straničnika kroz povijest, a zatim su izrađivali straničnike prema ponuđenim predlošcima.

Drugi projekt je bio **Lektira u knjižnici** koji je za cilj imao razvijanje ljubavi prema knjigama i čitanju. Proveden je s učenicima 2. b razreda. Učenici su najprije za lektiru pročitali knjigu *Plesna haljina žutog maslačka* Sunčane Škrinjarić te riješili zadatke koje im je zadala njihova učiteljica. U školskoj knjižnici smo pogledali crtani film snimljen po navedenoj knjizi, a nakon kratkog razgovora u kojem smo prokomentirali knjigu i film učenici su dobili zadatak da priču prikažu u obliku stripa.

**3.3. Mladi knjižničari**

U okviru plana i programa rada knjižnice djelovala je grupa **Mladih knjižničara** u koju je bilo uključeno 20-ak učenika nižih razreda.

Mladi knjižničari sudjelovali su uređivanju prostora knjižnice, izradi panoa i plakata, pomaganju pri klasifikaciji i inventarizaciji novih knjiga, raspodjeli časopisa na koje su pretplaćeni učenici škole, posudbi i vraćanju knjiga (dežurstva za vrijeme velikog odmora). Sa članovima grupe ostvarene su i brojne edukacije o poslovanju školske knjižnice.

**4. Suradnja s nastavnicima**

Suradnja s nastavnicima ostvarila se kroz dogovore oko pripreme potrebne literature za istraživanje u sklopu nastavnih sadržaja, nabave lektire, organiziranje gledanja filmova u prostoru knjižnice (15 naslova), organiziranje edukacija i radionica i dr.

**5. Stručni rad**

Izrada plana rada knjižnice za školsku godinu 2013./2014.

Bibliotečno poslovanje knjižnice, tj. inventarizacija, signiranje i klasifikacija, vođeno je uredno.

Stručni rad ogledao se u:

- praćenju stručne knjižnične i druge literature;

- praćenju dječje i literature za mladež;

- sudjelovanju na stručnim seminarima i aktivima za školske knjižnice;

- suradnji s ostalim knjižnicama, posebno s školskom knjižnicom OŠ Petra Studenca iz Kanfanara,

Općinskom knjižnicom u Žminju i Gradskom knjižnicom iz Pazina.

**5.Rad Školskog odbora i Vijeća roditelja**

**Školski odbor** se tijekom školske godine sastao ukupno deset puta. Na sjednicama je prihvaćeno izvješće o ostvarenju godišnjeg plana i programa, analiziran je uspjeh učenika, prihvaćen Godišnji plan i program te Školski kurikulum za šk. god. 2013./2014., donesene su Izmjene i dopune Statuta te Izmjene i dopune , tražene su suglasnosti za zasnivanja radnih odnosa po natječajima, donesen je financijski plan za 2014. godinu te izmjene i dopune istoga. Školski odbor je redovito izvješćivan o svim aktivnostima i akcijama koje su se provodile na razini Škole. Izražavamo zadovoljstvo suradnjom Školskog odbora i uprave Škole.

**Vijeće roditelja** je održalo ukupno tri sjednice, na prvoj sjednici u rujnu inauguriralo nove članove, analiziran je uspjeh učenika na kraju šk. god., podneseno je izvješće o ostvarenju godišnjeg plana i programa za šk. god. 2012./2013. i razmatran Školski kurikulum za šk. god. 2013./2014. a na drugoj sjednici i Godišnji plan i program za šk. god. 2013./2014.

Dana 27. svibnja 2014. održana je treća sjednica Vijeća roditelja na kojoj je dano mišljenje Vijeća roditelja u svezi prihvatljivosti cijene odobrenih udžbenika.

**Vijeće učenika**, učenici su raspravljali i kućnom redu škole, pravilima i obvezama ponašanja u školi , pravilima međusobnih odnosa učenika, pravilima sigurnosti i zaštite od socijalno neprihvatljivih oblika ponašanja, izabrali su svog predstavnika za Vijeće učenika na razini županije. Učenicima je dana mogućnost da predlažu promjene i akcije koje će im omogućiti da se bolje osjećaju u Školi. Učenici su također raspravljali o Kurikulumu zdravstvenog odgoja.

1. **Rad tajništva i administrativno tehničke službe**

Poslovi tajništva i administrativno-tehnički poslovi vode se u osobi tajnice, administratora i s pola radnog vremena računovođe koja radi na obračunavanju plaće djelatnika i financijskim izvješćima te planovima.

Poslovi tajništva su redovno zaprimanje pošte, upoznavanje s pristiglim materijalima putem e-maila te zaprimanje i arhiviranje istih, zaprimanje računa, vođenje evidencija prisutnosti radnika i priprema podataka za mjesečni obračun plaće, dostava podataka o izdacima za energente i prijevoz učenika, dnevne narudžbe hrane, vodi se evidencija ulaza i izlaza hrane, vodi knjiga blagajne, usklađuju opći akti Škole sa zakonskim propisima, sređuje dokumentacija organa upravljanja, sastavljaju odluke, prijavljuju potrebe za radnicima , sastavljaju natječaji i ugovori o radu, prijavljuju i odjavljuju djelatnici, ispunjavaju podaci u E-matici i Registru zaposlenika u javnom sektoru, vrše nabavke, prate seminari, zakonski propisi i obavljaju razni tekući poslovi kao što su pisanje dopisa, primanje stranaka, telefoniranje i drugo. Rad administrativnog djelatnika odnosi se na ekonomsko upravljanje školskom kuhinjom.

1. **Rad ravnatelja škole**

Ravnatelj škole brine o svim čimbenicima od kojih ovisi uspješan odgoj i obrazovanje učenika, tj. uspješan život i rad škole. Pored brige o kadrovskim problemima, te prostornim i materijalnim uvjetima za rad, posebnu skrb vodi o korektnim međuljudskim odnosima, o primjerenoj pedagoškoj komunikaciji s učenicima i roditeljima. U izvršavanju zadataka i odnosu prema radu, kao i cjelokupnim svojim ponašanjem nastoji biti primjernim i poticati ostale na savjesno i ažurno izvršavanje svojih radnih obveza.

Kao i ranije tako je i protekle školske godine ravnatelj sa svojim suradnicima vodio brigu o cjelovitosti izrade Godišnjeg plana i programa, o redovnom sazivanju sjednica Učiteljskog vijeća te sjednica Školskog odbora i Vijeća roditelja, o permanentnom usavršavanju tj. praćenju seminara i savjetovanja od strane učitelja, tajnice i računovođe, o korektnom vođenju pedagoške dokumentacije o evaluaciji i praćenju ostvarivanja godišnjeg plana i programa.

Obzirom na nove tendencije u odgoju i obrazovanju, praćenju trendova europskog načina obrazovanja posebno se vodi računa o suradnji škole s lokalnom zajednicom,te drugim institucijama s kojima se međusobno školstvo isprepliće: Centar za socijalnu skrb, Ministarstvo unutarnjih poslova, dječja pravobraniteljica, Obiteljski centar i dr. Posebna pažnja posvećuje se socio-ekonomskom segmentu društva (roditelji i učenici). Ova je godina obilježila usmjerenost na projekte i razvoj strategija moderne škole.

**VII. REALIZACIJA NASTAVNOG PLANA I PROGRAMA – ANALIZA**

**ODGOJNO-OBRAZOVNIH POSTIGNUĆA**

1. Godišnji plan i program rada

Timski je izrađen i u cjelosti daje projekciju zadataka i zaduženja te sadržaja potrebnih aktivnosti u tijeku školske godine. Mjesečni planovi i programi učitelja i izvedbeni programi stručnih suradnika su savjesno i marljivo izrađeni od strane učitelja i stručne službe. Naročito se vodilo računa o unošenju podataka u dnevnike rada i vođenju kompletne pedagoške dokumentacije.

1. Nastavni plan i program

Gotovo u potpunosti je realiziran. Posebnih poteškoća u realizaciji nije bilo. Kadrovska ekipiranost i prisutnost djelatnika na poslu bila je u cijelosti zastupljena usprkos brojnim zamjenama.

1. Školsku godinu 2013./2014.

Ukupno je završilo 148 učenika s odličnim uspjehom, 100 vrlo dobrim, 38 dobrim i 1 učenik dovoljnim uspjehom.

O odgojnom radu vodi se briga sustavno, od rada u nastavi, slobodnim aktivnostima, preko kontakata s roditeljima do aktivnog sudjelovanja stručno pedagoške službe. Smatramo da su obrazovna postignuća u potpunosti realizirana.

U nižim razredima učenici su opravdano izostali 7294 sata a u višim razredima 9564 sati. Neopravdanih izostanaka je bilo 15 sati.

Na kraju nastavnog rada pismeno je pohvaljen 112 učenika, a 42 ih je nagrađeno knjigom i to za odličan uspjeh od 1.-4. razreda nagrađeno je 21 učenika , za odličan uspjeh od 1.-8. razrda 8 učenika a za postignuće u izvannastavnim aktivnostima 13 učenika.

Nagradu za odličan uspjeh od 1. do 4. razreda dobili su : Monika Folo, Nikol Modrušan, Lana Kresina, Hana Tubak, Anamarija Tomišić, Brajan Debeljuh, Marin Budić, Nina Galant, Nina Kresina, Anton Karlo Šćira, Keti Bažon , Mija Križanac, Erik Kresina, Irena Ujčić, Dominik Orbanić, Ema Orbanić, Natalija Šugar , Natali Frančula, David Rojnić, Matea Grizila i Petra Kuhar.

Nagrađeni učenici od 1. do 8. razeda su: Vedran Blašković, Ulika Šugar, Martina Tina Maretić, Katarina Zaharija, Dora Primorac, Ema Križanac, Antea Hrelja, Matea Rudan

Za postignuća u izvannastavnim aktivnostima nagrađeni su:

Natjecanja - Matea Rudan , Matea Kešac, Martina Tina Maretić

Sport – Toni Pamić, Martin Kuhar, Petar Zaharija, Deni Matika, Dora Primorac, Maja Vrh

Zbor – Lana Paulinić, Katarina Zaharija, Antea Rudan , Matea Rudan

Tijekom školske godine nije bilo pismenih opomenu razrednika ni ukora.

Izborna nastava bila je organizirana iz vjeronauka za sve razrede, talijankog jezika od II. do VIII. razreda te informatike za učenike od V. do VIII. razreda. Iz informatike imamo stopostotnu zastupljenost u učenju, iz vjeronauka 92% a iz talijanskog jezika 80%.

1. Rad i postignuća u dodatnom radu i rad s darovitim učenicima

Dodatni rad se provodio iz hrvatskog jezika i matematike za učenike od I. do IV. razreda, te iz matematike, informatike, talijanskog i engleskog jezika za učenike od V. do VIII. razreda.

Dodatna nastava iz matematike organizirana je za sve više razrede, obavljala se jednom tjedno , godišnje 35 sati. Na satovima dodatne nastave rješavali su se zahtjevniji i složeniji zadaci. Obrađivali su se matematički sadržaji usko povezani s gradivom ali na višoj razini, posebno prije natjecanja.

Dodatna nastava iz engleskog jezika održavala se za učenike koji su pokazivali iznimno znanje u poznavanju engleskog jezika. Učenici su pripremili dva broja školskih novina na engleskom jeziku u suradnji s učiteljem Lenom Erdeljcem. Nastava je održana 35 sati godišnje.

Dodatna nastava iz informatike sastojala se od usvajanja novih tehnika u radu s računalom, obrade teksta u Wordu 2007, te savladavanja osnovnih pojmova informacijske mreže. Rađene su pripreme za projektnu nastavu. Nastava je održana 70 sati godišnje.

Dodatna nastava iz talijanskog jezika održana je za napredno učenje i uključivanje u natjecanja 35 sati godišnje.

Sudjelovanje u školi za darovite:

* Mala glagoljska akademija u Roču: Lucija Žagrić, Danijel Unukić, Agata Zita Šćira i Lara Jurić

1. Natjecanja

Natjecanja – školska razina

* mladi tehničari
* matematika
* geografija
* kemija
* likovna kultura
* vjeronauk
* lidrano
* fizika
* talijanski jezik

Natjecanja – županijska razina

* mladi tehničari: Danijel Unukić, 6. raz. – 3. mjesto,

Mentorica: Gordana Mazzi

* matematika: Luka Gjurić, 7. a – 5. mjesto, mentorica: Ljiljana Prpić, Hana Tubak, 4. a -15. mjesto, Lana Kresina 4. a – 8. mjesto,

Mentorica: Iva Pucić Fekter

* vjeronauk: osvojeno prvo mjesto na županijskom natjecanju : Martina Tina Maretić 8.a, Nikolina Otočan, 7. a , Vedrana Rudan 7. b, Luka Gjurić 7.a ,

Mentorica Nela Peteh

* LIK 2014: Lucija Banko 7.a, Lara Jurić 6. raz. – izbor među deset škola

Mentorica Karin Milotić

* Lidrano: Leana Zaharija 2. a

Mentorica: Gordana Otočan

* talijanski jezik: Matea Rudan 8. b – 6. mjesto, Matea Kešac, 8. a – 12. mjesto

Mentor: Dario Garbin

Državna razina:

* ekipa iz vjeronauka s mentoricom Nelom Peteh – 4. mjesto
* Likovna kultura – Lucija Banko – 3. mjesto s mentoricom Karin Milotić

Klokan bez granica:

* sudjelovali su ljubitelji matematike od 2. do 8. razreda (70 učenika)

Izvanškolske aktivnosti:

* rukometni klub
* nogometni klub
* DVD Žminj
* JUDO klub – sekcija Žminj

Sportska natjecanja :

Općinska razina:

* 28.10. 2013. – mali nogomet – 2. mjesto
* 12.12.2013. - stolni tenis – 4. mjesto
* 09.12.2013. – rukomet djevojčice – 2. mjesto
* 07.04.2014. - mali nogomet 5. i 6. razred, 3. mjesto
* 21.11.2013. – mali nogomet djevojčice, 1. mjesto
* 09.12.2013. –rukomet 5. i 6. raz. djevojčice, 1. mjesto
* 20.01.2014. – košarka 5. i 6. razredi djevojčice i dječaci 1. mjesto

Županijska razina:

* 26.03.2014. – natjecanje krosu – dječaci - 2. mjesto
* 26.03.2014. – natjecanje u krosu djevojčice – 6. mjesto
* 17.03.2014. – mali nogomet djevojčice – 3. mjesto
* 06.05.2014.- kros 5. i 6. razredi – dječaci 3. mjesto, djevojčice 5. mjesto
* 26.03.2014. – košarka 5. i 6. razredi – dječaci 3. mjesto
* 25.10.2013. - Memorijalni kros Guerino Sošić u Rovinju- sudjelovalo je 40 učenika i zauzeli su 2. mjesto u ukupnom poretku
* 26.03.2014. – košarka 5. 6. razred djevojčice 1. mjesto
* 23.04.2014.- rukomet 5. i 6. razredi djevojčice – 1. mjesto
* 09.05.2014. – atletika 5. i 6. razredi – djevojčice i dječaci – 2. mjesto

Poluzavršna natjecanja:

* 25.05.2014. –rukomet – 5. i 6. razredi – djevojčice 2. mjesto (Sv. Ivan Zelina)
* 21.05.2014. – košarka 5. i 6. razredi – djevojčice 4. mjesto (Novska)

Mentor za sve sportske aktivnosti: Siniša Ivanišević

# 6. Rad s učenicima koji rade po prilagođenom programu i dopunskoj nastavi

Na kraju šk.g. 2013./2014. u školu je bilo integrirano ukupno 13 učenika s teškoćama u razvoju, od toga jedan učenik 5. razreda, 1 učenik 7. razreda, 1 učenik 4. razreda, 1 učenica 3. razreda, te 1 učenica 4.r. koji su savladavali gradivo redovnog programa uz individualizirane postupke. Tijekom školske godine jedan učenik 2. razreda je preselio u ŠOO Pula.

|  |  |  |  |  |  |  |
| --- | --- | --- | --- | --- | --- | --- |
| **R.br** | **Ime i prezime učenika** | **Razred** | **Plan.**  **b.sati** | **Ostv.**  **b.sati** | **Rad s rodit.** | **Napomena** |
| 1. | A. B. | 2.a | 35 | 10 | 2+ 1 dan | PUN; prešao u ŠOO Pula |
| 2. | M. S. | 4.b | 35 | 25 | - |  |
| 3. | P. R. | 5. | 17 | 7 | - | Ind. pristup |
| 4. | M. K. | 6. | 35 | 6 | - |  |
| 5. | S. Z. | 7.b | 35 | 22 | - |  |
| 6. | F. K. | 7.b | - | - | - | Ind. pristup |
| 7. | M. U. | 8.b | 35 | 7 | 4 |  |
| 8. | N. M. | 4.a | 17 | 2 | 2 | Lista procjene |
| 9. | L. U. | 2.b | 17 | - | - | Interna opservacija |
| 10 | J. G. | 3. | 3 | 5 | 5 | Lista procjene 2 x |
| 11 | P. R. | 3. Cere | 3 | - | - | Ind. pristup |
| 12 | T. P. | 4.b | 3 | 2 | 2 | Ind.pristup; Lista procjene |
| 13 | T. Ž. | 1.a | 35 | 26 | 6 | PUN; Lista procjene |
| 14 | M. U. | 1.a | 35 | 25 | - |  |
| 15 | M. M. | 4.a | - | 3 | 2 | Ind.pristup; Lista procjene |
| Neposredni rad defektologa s ostalim učenicima | | | 4 | | 5 |  |
| **UKUPNO NEPOSREDNI RAD DEFEKTOLOGA** | | | **267** | **144** | 34 |  |

Dopunska nastava provodila se iz hrvatskog jezika, matematike, prirode i društva i engleskog jezika za učenike od I. do IV. razreda te iz hrvatskog jezika, matematike, engleskog jezika, fizike, kemije i biologije za učenike od V. do VIII. razreda. Učenici su na dopunskoj nastavi svladavali sadržaje koje redovnim radom nisu uspjeli. Usvajanje dopunskih sadržaja za učenike kojima je to potrebno provodi se kontinuirano od strane stručnih suradnica s učenicima.

7. Realizacija plana izvanučioničke nastave

**I. razred**: susret sa spisateljicom Dubravkom Pađen Farkaš i ilustratorom Draženom Jarabekom za slikovnicu „Djevojčica i ptica“ na Monte libriću u Puli, Sudjelovanje djece na priredbi povodom božićnih i novogodišnjih blagdana u Dječjem vrtiću „Rapčići“, sudjelovanje učenika na Božićnom koncertu u Crkvi, posjet pekari Žminj, obilazak gradske knjižnice i čitaonice u Žminju, posjet OTP banci u Žminju, odlazak na kazališnu predstavu Snježna kraljica u Teatar Naranča Pula, posjet kući Djeda Mraza u Kašteliru, obilazak izložbe „Alati i stari zanati“ u Kuli u Žminju, posjet seoskom gospodarstvu i mljekari Latus u Orbanićima – pješačenje, odlazak u Kino Vali Pula na kino predstavu „Carity, kuća bajki“, posjet pekari Balići, odlazak na kazališnu predstavu u INK Pula – knjiga o džungli, odlazak na izvor Kaštelir

Ekskurzija: Rovinj- Crveni otok

**II. razred**: Sudjelovanje učenika povodom božićnih i novogodišnjih blagdana u Dječjem vrtiću „Rapčići“ i na Božićnom koncertu, posjet pekari IZO Balići, obilazak gradske knjižnice i čitaonice u Žminju, odlazak u INK Pula na kazališnu predstavu „Knjiga o džungli“, pješačenje do izvora vode Kaštelir, posjet izložbi Stari predmeti i zanati u Kuli, putovanje vlakom Kanfanar-Pula, posjet zračnoj luci te željezničkom i autobusnom kolodvoru u Puli, obilazak Doma zdravlja u Pazinu, kino predstava u Pazinu, dječji animirani film Hrabri mališan, posjet sajmu knjiga Monte librić, posjet Kinu Vali

Ekskurzija: Cjelodnevni izlet u Pulu i NP Brijuni, radionica „Tragovima dinosaura“

**III. razred**:

Posjet masleniku, uljari, suhozidima i kažunima u Balama i Vodnjanu, odlazak u park prirode Učka, posjet županijskom sjedištu Pazin, kulturno-povijesni spomenici Pule, sudjelovanje učenika božićnim priredbama, sudjelovanje učenika na Fažanskom tancu, posjet Državnom arhivu i Etnografskom muzeju u Pazinu, kino predstava Šegrt Hlapić u Pazinu, kulturno-povijesni spomenici Žminja, vode stajačice Leprinčanski kal, Kino Vali – animirani film „Carity, kuća bajki“, kino Pazin – film „Hrabri mališan“

Ekskurzija:Vode u Istri (rijeka Raša i Mirna, Istarski vodovod Buzet, jezero Butoniga, Poreč – Eufrazijeva Bazilika.

**IV. razred** : odlazak učenica na Dane kajkavske riječi u Zlatar i Susrete mladih pjesnika Slavonije i Baranje u Cernik, nastupi učenika u Batlugu, Kresinima, Čakavskoj kući i božićnom koncertu i Domu za starije i nemoćne Domeniko Pergolis u Rovinju, nastupi na smotrama u Svetom Lovreču i Fažanskom tancu, odlazak u Rt. Kamenjak i kuću prirode u Premanturi, Cinestar Rijeka – film Zagonetni dječak, Roč, Hum i Aleju glagoljaša. Obilazak meteorološke postaje „Rudan“ Žminj i obiteljske tvrtke Beton Tomišić. Posjet multimedijalnom centru , kaštelu Bembo, uljari Bale, stazi suhozida i kažuna Vodnjan, INK Pula – kazališna predstava Knjiga o džungli, sajam knjiga „Monte librić“

Ekskurzija: dvodnevni izlet u Zagreb, Fužine i Gorski Kotar.

**V. razred**:

nastupi u Čakavskoj kući, na božićnom koncertu, u Domu za starije i nemoćne Domeniko Pergolis u Rovinju te odlazak u Cernik i Zlatar. Susreti na smotrama u Sv. Lovreču i Fažanskom tancu. Posjet Državnom arhivu u Pazinu, izložba Prvi svjetski rat

Izlet: Jednodnevni izlet na Krk

**VI. razred**:

nastupi u Čakavskoj kući, na božićnom koncertu, u Domu za starije i nemoćne Domeniko Pergolis u Rovinju te odlazak u Cernik i Zlatar. Susreti na smotrama u Sv. Lovreču i Fažanskom tancu.

Izlet: Plitvička jezera i Memorijalni centar „Nikola Tesla“ u Smiljanu.

**VII. razred:**

Odlazak u kazalište Ganduzio Rovinj na predstavu Starac i more i obilazak Roča, Huma i Aleje glagoljaša. Nastupi učenika na manifestacijama

Izlet: Jednodnevni izlet – Hrvatsko zagorije, Varaždin i Krapina

**VIII. razred**:

Nastupi na manifestacijama, odlazak u kazalište Ganduzio Rovinj na predstavu Starac i more. HNK Ivana Plemenitog Zajca u Rijeci : gledanje mjuzikla Guslač na krovu, posjet informatičkom muzeju i muzeju djetinstva Peek&Poke u Rijeci.

Izlet: Četverodnevni izlet po Dalmaciji ( Zadar, Trogir, Split, Salona, Nin, Dubrovnik,NP Krka, Sokolarski centar Dubrava)

Školski projekti:

**GLOBE program** – cjelogodišnji projekt koji se provodi u suradnji sa Međunarodnom organizacijom GLOBE sa sjedištem u SAD-u. Sekcija Škole učlanjena je u tu međunarodnu organizaciju. Nositelj projekta : Martin Belovari.

**Školski preventivni program**:

U okviru školskog preventivnog programa provođene su aktivnosti prema definiranom planu s ciljem prevencije ovisnosti i promocije zdravih ponašanja, prevencije nasilja i prevencije psihičkih oboljenja.

Realizirane su slijedeće aktivnosti:

- program Istarske županije «Zdrav za 5» proveden je s učenicima 8.-ih razreda

Program obuhvaća područja zlouporabe i ovisnosti o alkoholu i opojnim drogama te zaštitu okoliša. Osnovni ciljevi projekta su aktivno mijenjanje stavova i štetnih životnih navika o ovisnosti, aktivno mijenjanje stavova o nužnosti zaštite okoliša i prirode, podizanje razine samosvijesti o odgovornosti u očuvanju vlastitog i tuđeg zdravlja i usvajanje zdravih stilova života. Interaktivna predavanja provodili su predstavnici Ministarstva unutarnjih poslova (policijski službenici) i predstavnici Ministarstva zdravlja (liječnici).

- projekt «Jabuka» čiji je cilj prevencija ovisnosti i promocija zdravih ponašanja, te pružanje pomoći djeci u odabiru zdravih ponašanja proveden je u trećem razredu (provedene su 2 radionice s učenicima na satovima razrednog odjela)

- radionice na temu jačanja socijalnih i emocionalnih vještina provedene su u 1., 5., 6. i 7. razredima te sa svim učenicima područnih škola Cere i Sutivanac

- radionice «Stop nasilju» čiji je cilj podizanje osjetljivosti i osvještenosti učenika za problem nasilja provedene su u 2.-im razredima

- radionice «Vodič kroz medije» u kojima su obrađivane teme virtualnog nasilja održane su u četvrtim razredima (2 sata)

- roditeljski sastanak na temu «Djeca i mediji» za roditelje učenika 4.–ih razreda održan je s ciljem osvještavanja roditelja o prednostima i nedostacima korištenja suvremenih medija kao i upozorenja na moguće opasnosti interneta i društvenih mreža

- radionice «Apel» čiji je cilj podizanje svijesti i prevencija ovisnosti provedene su u sedmim i osmim razredima (ukupno 4 sata)

- teme vezane za prevenciju ovisnosi i nasilja obrađivane su u nastavi i na SRO u svim razrednim odjeljenjima od strane učitelja i razrednika (u okviru programa Zdravstvenog odgoja i drugo)

- primjena upitnika i dijagnostičkih alata na individualnoj razini (stručna služba)

- kontinuirano individualno savjetovanje učenika rizičnih skupina i njihovih roditelja

- suradnja s drugim institucijama (CZSS Rovinj, Zavod za javno zdravstvo, PU Istarska)

Neke planirane aktivnosti nisu realizirane radi nedostatka vremena i drugih resursa. Te će aktivnosti prema potrebi biti realizirane iduće školske godine.

**Izradimo straničnjake – čuvajmo knjige!**

**a) ciljevi aktivnosti, programa i/ili projekta:**

- promocija knjige, čitanja i knjižnice

- obilježavanje Mjeseca hrvatske knjige

- upoznavanje s poviješću i funkcijom straničnika

**b) namjena aktivnosti, programa i/ili projekta:**

- radionica je realizirana s učenicima 4. ( a i b) i 5. razreda

**c) nositelji aktivnosti, programa i/ili projekta i njihova odgovornost**

- Gordana Peteh, školski knjižničar

- učiteljice 4. razreda Iva Pucić Fekter i Suzana Deltin

- razrednica 5. razreda Anđela Damijanić

**c) način realizacije aktivnosti, programa i/ili projekta:**

- power point prezentacija kroz koju je knjižničarka upoznala učenike sa straničnicima i

poviješću njihovog razvoja

- radionica izrade straničnika prema ponuđenim predlošcima

**d) vremenik aktivnosti, programa i/ili projekta:**

5. razred (31.10.2013.)

4.a i b razred (5.11.2013.)

**e) način vrednovanja i način korištenja rezultata vrednovanja**

- praćenje angažiranosti za vrijeme održavanja radionice

**Lektira u knjižnici**

**a) ciljevi aktivnosti, programa i/ili projekta:**

- obrada književnog djela

- novi pristup čitanju lektire

- razvijanje ljubavi prema knjigama i čitanju

**b) namjena aktivnosti, programa i/ili projekta:**

- aktivnost je realizirana s učenicima 2. b razreda

**c) nositelji aktivnosti, programa i/ili projekta i njihova odgovornost**

- Gordana Peteh, školski knjižničar

**d) način realizacije aktivnosti, programa i/ili projekta:**

Učenici su prethodno za lektiru pročitali knjigu Plesna haljina žutog maslačka Sunčane Škrinjarić te riješili zadatke koje im je zadala njihova učiteljica.

U školskoj knjižnici smo pogledali crtani film snimljen po navedenoj knjizi, a nakon kratkog razgovora u kojem smo prokomentirali knjigu i film učenici su dobili zadatak da priču prikažu u obliku stripa.

**e) vremenik aktivnosti, programa i/ili projekta:**

- sat je održan 27. svibnja 2014.

**Školski vrt**

Projektom Školski vrt bilo je planirano urediti park ispred škole, posaditi autohtone biljke. Vrt je uređen a nasadi biljaka se nadopunjuju.

Učenike se upoznaje s autoktonim biljnim vrstama, razvija se sklonost i vještina učenika za rad u vrtu. Razvija se povezanost s prirodnim okruženjem i odgovornost za očuvanje prirode i tradicijskih vrijednosti. Jačanje vještina timskog rada.

Nositelji: stručne suradnice i tehničko osoblje te učenici.

**Zasopimo, zakantajmo i zapliešimo za vajk**

Ovo je petogodišnji projekt koji obuhvaća djelovanje kroz tri programa:

1. sekstet „Mladice“
2. Folklornu skupinu
3. Sviranje narodnih instrumenata

Djelujemo kroz programske aktivnosti: homogeniziranje projekta, nastupe, prikupljanje fotodokumentacije, napravljen je logo i zastava.

Nositelji projekta: Miranda Damijanić Roce, Anđela Damijanić, Bojana Rojnić i Valter Bašić

**Zavičajna nastava**

Projektom je obuhvaćeno gostovanje Milice Kranjčić – učiteljice hrvatskog jezika u mirovini na satovima hrvatskog jezika od petog do osmog razreda. Milica Kranjčić je odradila radionicu s učenicima s temom “Bezačija va baulje”. Projekt je važan zbog očuvanja zavičajnih vrijednosti i tradicijske kulture te očuvanja istarskog zavičajnog identiteta.

Nositelji: knjižničarka Gordana Peteh i učiteljice hrvatskog jezika Marija Plevko i Martina Marčeta.

**Obilježavanje 60. obljetnice škole**

Dana 17. listopada 2013. održana je Svečana sjednica povodom obilježavanja 60. godina izgradnje postojeće školske zgrade. Na svečanoj sjednici bili su nazočni brojni uzvanici i gosti, djelatnici škole i djelatnici škole u mirovini. Bivši ravnatelji prisjetili su se svojih ravnateljskih dana. Učiteljica Milica Kranjčić u mirovini prezentirala je učiteljsku pripremu iz davnih dana za jedan školski sat. Ravnateljica je ukratko upoznala nazočne sa povijsti školstva u Žminju. Sjednica je završila etno programom učenika škole: glazba, ples, pjesma i izgovorena riječ. Na katu škole prigodno je postavljen stalni postav izložbe “Žminj na starim razglednicama”.

**“Mladice” – školske novine**

U sklopu Novinarske skupine krajem nastavne godine tiskan je školski list Mladice 2014./2015. Novinari su pratili događanja u školi: natjecanja, terenske nastave, izlete, rad izvannastavnih aktivnosti te najbolje literarne i likovne radove i sve sadržaje zajedno ujedinili u školski list kao ogledalo rada naše škole.

8. Rad i postignuća u izvannastavnim i izvanškolskim aktivnostima

### Tijekom nastavne godine djelovale su slijedeće izvannastavne aktivnosti:

|  |  |
| --- | --- |
| **Aktivnost** | **Mentor** |
| Mladi Knjižničari | Gordana Peteh |
| Novinarska skupina | Marija Plevko |
| Dramska skupina | Martina Marčeta |
| Mali zbor | Anđela Damijanić |
| Veliki zbor | Anđela Damijanić |
| Vokalna skupina i Minje mladice | Anđela Damijanić |
| Likovna skupina | Karin Milotić |
| Mladi kemičari | Martina Jakopčević |
| Mladi fizičari | Slobodanka Prica |
| Mladi povjesničari | Martina Marčeta |
| Mladi geografi | Martin Belovari |
| GLOBE | Martin Belovari |
| Mladi tehničari | Gordana Mazzi |
| Mali nogomet | Siniša Ivanišević |
| Rukomet | Siniša Ivanišević |
| Vjeronaučna olimpijada | Nela Peteh |
| Folklorna skupina – mlađa | Bojana Rojnić |
| Folklorna skupina – starija | Bojana Rojnić |
| Crveni križ | Viviana Dobrila |
| Mladi biolozi | Viviana Dobrila |

Za učenike trećih razreda organizirana je radionica Crvenog križa – Opasnosti i

kodovi sigurnosti na vodi, a za učenike 5. razreda „Što je Crveni križ“.

U školi djeluje područni odjel Osnovne glazbene škole iz Rovinja koji okuplja 36 učenika naše škole. Učenici su vrlo uspješno sudjelovali na međunarodnim glazbenim susretima.

Posebno djeluje i glazbena radionica sviranja istarskih glazbala koju vodi profesor

glazbe Valter Bašić. Učenici uče svirati mih, sopele, šurle, vidalice i istarsku

tamburici. Uključeno je desetak učenika.

Uključenost škole u humanitarne akcije:

1. „Volim Istru“ – sakupljane donacije za kupnju medicinskih aparata u Općoj bolnici Pula
2. „Jak kao Jakov“ – sakupljanje donacije za pomoć djeci oboljelih od malignih bolesti
3. Prikupljanje prehranbenih potrepština i odjeće za pomoć stradalima u poplavljenim područjima istočne hrvatske

1. Rad produženog boravka

U prvom se tjednu školske godine provodila Anketa za upis u produženi boravak, za učenike od 1. do 4. razreda.

Prema broju upisanih učenika formirane su tri skupine od čega jedna kombinirana i dvije čiste (1. skupina – prvi razredi, 2. skupina – drugi razredi, 3. skupina – treći i četvrti razredi).

Produženi boravak ustrojen je kao boravak sa stalnim skupinama djece te je započeo s neposrednim radom u vremenu od 11.30 do 15.00 sati. Prvu skupinu vodila je učiteljica Sanja Milanović, drugu skupinu vodila je učiteljica Petra Orbanić dok je treću skupinu vodila učiteljica Ljiljana Prpić. U drugom polugodištu drugu skupinu preuzela je Danijela Rojnić a treću skupinu učitelj Matija Benčić.

Na početku školske godine prijavljeno je ukupno 80 učenika (1.a – 13 učenika, 1.b – 13 učenika, 2.a – 13 učenika, 2.b – 16 učenika, 3. raz. – 15 učenika, 4.a – 4 učenika, 4.b – 6 učenika). U prvom polugodištu ispisala su se dva učenika, a u drugom polugodištu ispisala se jedna učenica i upisao jedan učenik.

Cilj rada produženog boravka bio je da učenik kvalitetno, svrsishodno, kreativno i ugodno provodi svoje vrijeme u školi. Produženi boravak bio je osmišljen kao mjesto gdje će se učenici zabaviti i korisno provesti svoje vrijeme u školi. Osnovna obveza u boravku bila je pisanje zadaća i učenje odnosno ponavljanje usvojenih znanja ovisno o redovitoj nastavi toga dana. Nakon pisanja zadaća usljedilo je provođenje slobodno organiziranog vremena kroz razne aktivnosti. Godišnji plan slobodno organiziranog vremena obuhvaćao je razna područja: kutak za hrvatski jezik, prirodu i društvo, tjelesnu i zdravstvenu kulturu, medijsku kulturu, engleski jezik, matematičko – logički kutak, likovni kutak, glazbeni kutak, veseli kutak, informatički kutak te kutak za zdravstveni odgoj. Kroz ova područja povezivala se igra, zabava, učenje i rad.

Polaznicima produženog boravka bio je omogućen i mali obrok u školskoj kuhinji.

Plan i program je realiziran.

Produženi boravak je završio s radom 13.06.2014.

#### VIII. PRIJEDLOG MJERA ZA STVARANJE ADEKVATNIJIH

#### UVJETA RADA I MJERA ZA UNAPREĐIVANJE

**ODGOJNO-OBRAZOVNOG RADA**

Za stvaranje adekvatnijih uvjeta rada u cilju unapređenja odgoja i obrazovanja naših učenika neophodno je u predstojećem razdoblju činiti slijedeće:

1. Osuvremeniti školu modernim namještajem i nadopuniti pribor novim didaktičkim i audiovizualnim priborom
2. Uređenje fasade škole
3. Rekonstrukcija i nadogradnja škole
4. Izgradnja školske sportske dvorane
5. Rekonstrukcija ili izgradnja novog vanjskog rukometnog igrališta
6. Informatizacija unutar škole - nastavak
7. Kontinuirana edukacija učitelja sukladno zahtjevima novog vremena
8. Dobivanje suglasnosti za radno mjesto logopeda
9. Dobivanje suglasnosti za radno mjesto kuharice
10. Dobivanje suglasnosti za nadopunu radnog mjesta računovođe

Za ostvarenje ovih zadataka neophodno je, prema novom Zakonu o osnovnom školstvu, angažirati financijska sredstva iz Državnog proračuna, Županijskog proračuna, lokalne samouprave te drugih izvora.

Predsjednik školskog odbora Ravnateljica škole

Gordana Peteh, prof. Miranda Damijanić Roce ,prof.